b'\n_START_ARTICLE_\nMiddelfart\n_START_SECTION_\nPovijest\n_START_PARAGRAPH_\nGrad se prvi puta spominje u danskim zemlji\xc5\xa1nim knjigama iz 1231. godine pod nazivom M\xc3\xa6thelfar. Na lokalnom dijalektu postoji i kra\xc4\x87e ime Melfar. Dana\xc5\xa1nje ime grada u prijevodu zna\xc4\x8di "sredi\xc5\xa1nji prolaz" \xc4\x8dime se aludira na tri biv\xc5\xa1e brodske linije koje su povezivale otok Fyn s poluotokom Jutland te gradovima Strib i F\xc3\xb8ns. Danas je Middelfart povezan s Jutlandom preko dva mosta (cestovnim i \xc5\xbeeljezni\xc4\x8dkim)._NEWLINE_Od srednjeg vijeka do 19. stolje\xc4\x87a, lokalni ribari su tijekom zime odlazili u kitolov. U danskim vodama lovila se parajasta pliskavica na uskom pojasu izme\xc4\x91u Fyna i Jutlanda. U 20. stolje\xc4\x87u kitolov je nastavljen izme\xc4\x91u dva svjetska rata dok je danas postavljeno memorijalno kamenje na mjestu gdje su ribari dolazili s ulovom i vadili mast._NEWLINE_Budu\xc4\x87i da se Middelfart nalazi na strate\xc5\xa1kom mjestu, tijekom povijesti je uvijek bio izlo\xc5\xbeen ratovima. U 16. stolje\xc4\x87u bio je opusto\xc5\xa1en u dansko-\xc5\xa1vedskim ratovima. U prvom i drugom schleswi\xc5\xa1kom ratu, Middelfart je bio sredi\xc5\xa1te obrane otoka Fyna od Nijemaca koji su ga 1848. i 1864. ga\xc4\x91ali topovima s Jutlanda._NEWLINE_U gradu postoji kulturni centar Kultur\xc3\xb8en (hrv. Kulturni otok) koji je otvoren 2005. godine a izgra\xc4\x91en je na umjetnom otoku blizu gradske rive. Odatle se vide dva mosta koji povezuju Middelfart s Jutlandom. U sklopu centra nalaze se gradska knji\xc5\xbenica, turisti\xc4\x8dki ured, kino, razne trgovine te sportska dvorana i dvorana za kulturne i privatne doga\xc4\x91aje._NEWLINE_Od sportskih klubova, u gradu postoji nogometni ni\xc5\xbeeliga\xc5\xa1 Middelfart G&BK.\n_START_SECTION_\nPopulacija\n_START_PARAGRAPH_\nPrema podacima iz sije\xc4\x8dnja 2013., Middelfart je imao 14.755 stanovnika.'